Suzegana 31-12-2004 suxeganexi Suzegana el xe un comun de 10765 abitanti de ła provincia de Trevixo. El teritorio l'è de tipo cołinare verso nord e pian verso sud. A ovest el confin comunae l'è par grosa parte el steso del let del fiume Piave, in tea zona dove 'sto quà l'exe dae coine par farse strada in tel pian. In tel capoluogo el passa el rujo chamà Rujo, che lnaxe in coina, mentre a est el confin l'è el steso del torente Crevada, che lnaxe inte ła locaità che l'ha el steso nome. Par quel che riguarda el ris-cio sismico, la cità l'è clasificada in tea zona 2 su 4 da l'"Ordinanza PCM 3274" del 20/03/2003. Tuti łi ani inte el mese de magio inte i presi del casteo de San Salvador i se tien i "Simposi de vin in villa" organixai dall' Università de Ca' Foscari de Venessia . 'Sto avegnimento el fa parte del Festival Internassional del Proseco de Conejan e Valdobiadene e el prevede na serie de interventi de' professori so temi inerenti el vin nea leteratura sia antica sia medievae sia anca moderna. El tuto in tea cornise de 'sto bel casteo soe coine coe vegne de proseco che invita aa sana bevùa coi amissi pì cari.